U-I-178/03
Natisni
Opravilna št.:
U-I-178/03
Datum odločitve:
27. 1. 2005
ECLI:
ECLI:SI:USRS:2005:U.I.178.03
Akt:
Zakon o varnosti cestnega prometa (Uradni list RS, št. 30/98, 61/2000, 21/02 in 67/02) (ZVCP), 1., 2., 3. in 4. odst. 124. čl.
Izrek:
Postopek za preizkus pobude za začetek postopka za oceno ustavnosti prvega, drugega, tretjega in četrtega odstavka 124. člena Zakona o varnosti cestnega prometa (Uradni list RS, št. 30/98, 61/2000, 21/02 in 67/02) se ustavi.
Evidenčni stavek:
Ustavno sodišče ustavi postopek za oceno ustavnosti zakonske določbe, ki je prenehala veljati, če pobudnik ne izkaže pravovarstvene potrebe (pravnega interesa), to je, da so mu zaradi uporabe izpodbijane določbe nastale škodljive posledice in da bi se z morebitno, zanj ugodno odločitvijo Ustavnega sodišča, njegov pravni položaj izboljšal
Geslo:
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Katica Uran, Sežana
Datum vloge:
22. 8. 2003
Vrsta odločitve:
sklep
Vrsta rešitve:
ustavitev
Dokument:
US24350
Dokument v PDF obliki:
U-I-178-03.pdf
114 KB
Prenesite datoteko
U-I-178/03-6
27. 1. 2005
SKLEP
Ustavno sodišče je v postopku za preizkus pobude Katice Uran iz Sežane na seji dne 27. januarja 2005
sklenilo:
Postopek za preizkus pobude za začetek postopka za oceno ustavnosti prvega, drugega, tretjega in četrtega odstavka 124. člena Zakona o varnosti cestnega prometa (Uradni list RS, št. 30/98, 61/2000, 21/02 in 67/02) se ustavi.
Obrazložitev
1. Pobudnica navaja, da se na podlagi drugega odstavka 124.
člena Zakona o varnosti cestnega prometa (v nadaljevanju – ZVCP) lahko izda vozniško dovoljenje za vožnjo vozil kategorije A z omejitvijo, da se sme voziti motorna kolesa kategorije A, katerih moč motorja ne presega 25 kw ali katerih razmerje moč motorja/masa ne presega 0,16 kw/kg, osebi, ki je opravila vozniški izpit za vožnjo vozil kategorije A in še ni dopolnila 21 let starosti. Osebe, ki so dopolnile 21 let, pa lahko pridobijo samo vozniško dovoljenje za vožnjo vozil kategorije A brez omejitev. Pobudnica navaja, da gre v tem primeru za kršitev enakosti pred zakonom (drugi odstavek 14. člena Ustave).
2. Z uveljavitvijo Zakona o varnosti cestnega prometa (Uradni list RS, št. 83/04 – ZVCP-1) je izpodbijani predpis prenehal veljati, izpodbijane določbe pa se bodo v skladu z 257. členom ZVCP-1 uporabljale še eno leto po njegovi uveljavitvi. Ker mora pobudnik ves čas postopka izkazovati svoj pravni interes, je Ustavno sodišče pobudnico pozvalo, naj izkaže, kako bi se v primeru ugodne odločitve Ustavnega sodišča njen pravni položaj izboljšal. Hkrati jo je opozorilo na posledice, če v danem roku na poziv ne bo odgovorila.
3. Pobudnica Ustavnemu sodišču ni poslala zahtevanih pojasnil, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS,
št. 15/94 – ZUstS) v sestavi: predsednik dr. Janez Čebulj ter sodnice in sodniki Lojze Janko, mag. Marija Krisper Kramberger, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj